Færeyingarnir fá að fara í land og njóta íslenskrar gestrisni Kolbeinn Tumi Daðason skrifar 29. ágúst 2014 15:25 Færeyska skipið og Ásgrímur Ásgrímsson . Vísir / Anton / Almannavarnir „ Það hefur alltaf legið fyrir að skipið fengi að koma hingað til hafnar þar sem það þarf á aðstoð að halda vegna vélabilunar . Það fær að sjálfsögðu þá þjónustu hér á landi til þess að það komist aftur úr höfn og til þess áfangastaðar sem það hyggst fara eftir komu hingað , “ segir Ásgrímur Ásgrímsson , framkvæmdastjóri aðgerðarsviðs Landhelgisgæslunnar í samtali við Bylgjuna . Færeyingar hafa verið ósáttir við þá þjónustu eða öllu heldur þann skort á þjónustu sem þeir telja sig hafa orðið fyrir í Reykjavíkurhöfn . Bilunar varð vart í vél skipsins við makrílveiðar í grænlenskri fiskveiðilögsögu í gær . Var því óskað eftir því að fá að koma í höfn í Reykjavík . Skipverji færeyska skipsins ritaði pistil á færeyska fréttasíðu þar sem hann bölvaði Íslendingum og gestrisni þeirra . „ Það hefur alltaf legið fyrir að skipið fengi að koma hingað til hafnar þar sem það þarf á aðstoð að halda vegna vélabilunar . Það fær að sjálfsögðu þá þjónustu hér á landi til þess að það komist aftur úr höfn og til þess áfangastaðar sem það hyggst fara eftir komu hingað , “ segir Ásgrímur . Hann segir að um stjórnvaldslega ákvörðun sé að ræða varðandi þessar fiskveiðar . Lögin hafi verið tilkynnt skipverjum í gær . Það sé hins vegar alþjóðlegur réttur skipa að fá að leita til hafna ef um vandræði eða neyð er að ræða . Unnið er að viðgerð skipsins og reiknar Ásgrímur ekki með öðru en að Færeyingarnir haldi brosandi áleiðis á næsta áfangastað . „ Þeir fara glaðir og þeir hafa að sjálfsögðu heimild til að fara hér í land , áhöfnin sem slík , og njóta íslenskrar gestrisni . “ " Hér kom færeyskur línuveiðari inn í dag og fékk hann þá þjónustu sem hann óskaði eftir , eins og þeir Færeysku fiskibátar sem hafa komið hingað í áranna rás . “